I Jornades Informatives d’Educació – L'independent
I Jornades Informatives d’Educació
13 de juny de 2019 Redacció	0 Comments
Ahir dimecres 12 de juny va tenir lloc a la Torre d’en Gorgs la primera Jornada Informativa d’Educació, organitzada per les AMPA’s i les AFA’s de Barberà.
L’objectiu principal és donar a conèixer a totes les mares i pares de la ciutat la situació actual de l’ensenyament secundari de la nostra ciutat i posar en valor la necessitat d’estar informat i d’anar units per tal d’aconseguir un ensenyament de qualitat per les nostres filles i fills, davant la passivitat i les promeses incomplertes de la Conselleria d’Educació de la Generalitat de Catalunya s’ha de continuar lluitant.
La jornada informativa es va dividir en dues parts:
La primera en la que es va fer una exposició de les mancances i els objectius de la secundaria a Barberà, per part de representants de les AMPA’s i AFA’s.
La segona part va consistir en una xerrada impartida per la psicòloga Milos Salgueda “El pas de primària a secundària, com podem acompanyar a les nostres filles i fills?”. Una etapa molt important en la vida de les nostres filles i fills i que en moltes ocasions esdevé un procés d’angoixa per les mares i pares. Per aquest motiu ha estat una bona iniciativa poder comptar amb el suport d’una especialista en la matèria.
Donada la bona acollida que va tenir la iniciativa els organitzadors pretenen repetir l’experiència en properes ocasions. Les mares i pares que puguin estar interessats es poden adreçar als següents mitjans per tal d’ampliar informació:
AMPA’s i AFA’s Unides Barberà del Vallès
@ampas_afas_bdv
← EXCEL.LENT ACTUACIÓ DE BARBERA CIUTAT DEL PATINATGE
Barberà te un nou alcalde, el socialista Xavier Garcés →
14 de març de 2018 14 de març de 2018 Redacció 0